cyanic-selkie/wikianc huggingface dataset:
Deanskogen
Endringer siden midten av 1900-tallet
Mange av gruvene har i dag forsvunnet inn i skogen og er i dag et område karakterisert av billedskjønne omgivelser ispedd levninger fra den industrialiserte tiden og små industribyer. Det er fortsatt et antall industristeder, men fokuset de senere år har vært å skape inntjening på naturskjønne omgivelser og skape arbeidsplasser fra turisme. Et stadig større antall av beboerne har i dag arbeid utenfor området som i nabobyene Gloucester, Bristol og Cardiff.
Gorlice-Tarnow-offensiven
Det russiske forsvaret
Mackensen hadde ventet seg en sterk motoffensiv på hans venstre flanke ved Biecz, og den kom med 3. kaukasiske korpset den 4. mai mot hans styrkene ved elven Ropa. Som respons på gjennombruddet beordret Stavka ett korps hver fra sørvestfronten og nordvestfronten til den tredje armé, fra sørvest kom det tredje kaukasiske korpset mens det andre siberske korpset ble sendt sørover. Begge korpser ble tatt under ilden av de prøyssiske gardistene uten å ha rukket å reorganisere seg, og kommunikasjonene mellom enhetene brøt sammen.
Deanskogen
Skogsforvaltere
Om man er født innenfor herredet St. Briavels, det gamle administrative området som dekket det meste av hva som i dag er betraktet som Deanskogen, er man klassifisert som en ekte forester, skogsforvalter. Denne klassifikasjonen gir en unik rettighet for alle av hannkjønn over 21 år og som har arbeidet i en gruve for minst et år og en dag. De kan registrere for å bli freeminer, frigruver. Disse gamle rettigheter som har blitt skrevet ned i statuettbøkene for Loven om Deanskogens gruver av 1838. Beboere av herredet som er over 18 år kan også gjete sauer i skogen i henhold til en avtale med Forestry Commission, Skogskommisjonen og Commoners Association, Folkeforeningen.
Gorlice-Tarnow-offensiven
Det russiske forsvaret
De russiske motangrepene ble slått tilbake under stigende forvirring for befalet i de mange enheter fra flere korpser som ble blandet sammen uten at noen kunne ha oversikt. Motoffensiven strandet ved Wisloka, og allerede dagen etterpå rykket de første tyskerne over elven på Jaslo og braket rett inn i de russiske forsvarerne. Seeckt gjorde noe nytt, han hadde sørget for effektiv transport av feltartilleriet og tyngre skyts som kunne bli flyttet forut til nye posisjoner ved hjelp av motoriserte kjøretøyer. På nytt ble bombardementet gjentatt mot de russiske forsvarslinjer bak Wisloka, deretter den tredje forsvarslinjen langs Wislok underveis til elven San.
Deanskogen
Økologi
Hjort, som har vært viktig for tidligere tiders kongelige jakt, er dominert av dåhjort og disse har vært i skogen siden siste verdenskrig, og teller i dag rundt 300. Det var ingen hjort i Deanskogen fra rundt 1855 da de fjernet i henhold til parlamentsvedtak. Et antall av dåhjortene i den sentrale området er melanitiske. I nyere tid har et antall rådyr og muntjaker kommet til, spredt seg fra øst, men er fortsatt i et lite antall.
Gorlice-Tarnow-offensiven
Det russiske forsvaret
Radko-Dmitriev var uten av stand til å forhindre katastrofen som radbrukket hans armé, alt motoffensiven presenterte var å sinke ned det tysk-østerrikske angrepet lenge nok til å trekke tilbake deres styrkene mot øst. Etter tapet av forsvarslinjen og det tredje kaukasiske korpset som var kuttet ned fra 40 000 til 8 000 menn, bad han om forsterkninger, men fikk ordre om å bli og holde stand ved Wisloka eller Wislok.
Deanskogen
Økologi
Skogen huser også villsvin, men det nøyaktige antallet er ukjent, dog flere enn hundre. Villsvinet ble introdusert ulovlig i 2006. En befolkning fra Ross-on-Wye i den nordlige enden av skogen unnslapp fra en villsvingård en gang rundt 1999, og er antatt å være av østeuropeisk opprinnelse. Andre gang de ble introdusert ble en innlandsart etterlatt ved Staunton i 2004, men disse er ikke villsvin av ren art. Forsøk på finne den ulovlige kilden har ikke vært vellykket, og villsvin kan i dag bli funnet i mange deler av skogen. Lokalt er det blandete følelser for villsvinene. Hager som blir ødelagt, hunder som blir angrepet, hester som får panikk, og trafikkulykker er en del av de problemer som følger i kjølvannet av villsvinene.
Gorlice-Tarnow-offensiven
Slaget ved Dukla-passet
Radko-Dmitriev trukket sine styrker som var avdelt som et korps, tilbake til Dukla-passet etter flere dagers kamper med den østerriksk-ungarske tredje armé som også hadde gått på offensiven den 2. mai. To dager senere nådde fremrykkingen Krempna. Med alle reservestyrkene sendt mot det tyske angrepet ved Gorlice-Tarnow, hadde russerne ikke annet valg enn å oppgi det strategiske viktige passet til østerrikerne. Den russiske 48. divisjon som var sist ut, ble innhentet og tilintetgjort i løpet av dagene fram til divisjonskommandant Kornilov overga seg ved 6. mai.
Deanskogen
Økologi
Av fuglearter finnes svarthvit fluesnappere, rødstjerter, bøksangere, og kjernebitere. Hønsehauk kan også bli sett mens vandrefalk har reir i bergknausene ved Symonds Yat. Av sommerfugler finnes brunflekket perlemorvinge, skoghvitvinge, og hvit admiral. Gorsty Knoll er kjent for insekt som sankthansorm og innsjøen Woorgreen for sine øyenstikkere.
Vissenbjerg kommune
Vissenbjerg kommune er en tidligere dansk kommune i Fyns amt som eksisterte fra 1970 til 2006, beliggende på øyen Fyn. Siden kommune- og regionreformen 2005–2007 er kommunen fra og med 1. januar 2007 innlemmet i den nye Assens kommune i Region Syddanmark.
Gorlice-Tarnow-offensiven
Slaget ved Dukla-passet
Den russiske overkommandoen fremdeles ønsket å gjennomføre deres planer om storoffensiven med den niende armé i Bukovina, dette gang for å trekke inn Romania, nederlaget i det vestlige Galicja skulle kompenseres med en seier i nærheten av den rumenske nasjonen. Det østerriksk-ungarske angrepet gjennom Dukla-passet ville slå inn en bresje mellom de russiske tredje og åttende arméer.
Darius Vassell
Darius Vassell (født 13. juni 1980 i Sutton Coldfield) er en engelsk fotballspiller som for øyeblikket er kontraktsløs etter sist å ha spilt for Leicester City frem til mai 2012. Vassell har tidligere spilt for Aston Villa og Manchester City samt som utenlandsproff i den tyrkiske klubben Ankaragücü. Vassell fikk 22 landskamper for i perioden 2002 til 2004, og deltok blant annet i VM i fotball 2002 og EM i fotball 2004.
Klubbkarriere
Vassell startet sin aktive karriere hos Aston Villa i 1996, og fikk sin førstelagsdebut i en kamp mot Middlesbrough i august 1998. Han gjorde seg kjent for sin hurtighet i Aston Villa, og ble sett på som en superinnbytter som kunne bli satt inn sent i kampen for å skape farlige situasjoner i et forsøk på å avgjøre kamper. Han ble solgt til Manchester City i juli 2005 på en overgangssum verdt to millioner pund. Her dannet han et giftig spisspar sammen med Andy Cole, og på sin første sesong for klubben scoret han åtte mål på 35 kamper.
Gorlice-Tarnow-offensiven
Slaget ved Dukla-passet
Radko-Dmitriev sendte inn rester av det tredje kaukasiske korpset og andre divisjoner mot sør for å stoppe det østerrikske angrepet og gjenerobre Dukla-passet. Med denne motoffensiven håpet armekommandanten å stoppe den tysk-østerrikske fremrykkingen over Wisloka om den tredje armé ble slått tilbake, men styrkene fra den ellevte armé rykket mot veiene til Dukla-passet.
Darius Vassell
Klubbkarriere
Fra 2007/2008-sesongen slet han med å få spille fast for et City-lag ledet av svenske Sven-Göran Eriksson. Etter kun å ha spilt 15 kamper i 2008/2009-sesongen ble han frigitt av klubben mot slutten av sesongen. I juli 2009 signerte han på en kontrakt med den tyrkiske klubben Ankaragücü, hvor han fikk 22 kamper på én sesong før han forlot klubben igjen. Vassell signerte deretter under på en toårskontrakt med Leicester City under ledelse av sin tidligere sjef Eriksson i oktober 2010.
Landslagskarriere
Vassell fikk sin landslagsdebut for den 13. februar 2002, hvor han i kampen mot scoret Englands mål i en kamp som endte uavgjort 1–1. Han ble deretter tatt ut i troppen som representerte England under VM i fotball 2002 av landslagstrener Sven-Göran Eriksson, hvor han spilte tre kamper. Han var også en del av den engelske troppen som spilte under EM i fotball 2004, men hvor han etter å ha kommet inn som innbytter for en skadet Wayne Rooney, misset på en avgjørende straffe i straffesparkkonkurransen mot. Han har siden ikke fått flere sjanser for England.
Gorlice-Tarnow-offensiven
Slaget ved Dukla-passet
Slaget som raste mellom de tre arméer, den russiske tredje armés 24. korpset på 40 000 menn, den tyske ellevte armés høyre fløy og den østerriksk-ungarske tredje armé fra 7.-8. mai for de neste to dager. Det russiske korpset ble angrepet fra nord og sør, og gikk i oppløsning etter hvert som de allierte presset på. Bare mindre enn ett tusen russerne klarte å komme seg i sikkerheten fra slaget som sluttet med et nederlag for Radko-Dmitriev.
Retretten til San
Etter motoffensiven mot den ellevte armés venstre fløy ved elvene Ropa og Wisloka var slått tilbake ved 5. mai og motoffensiven mot den østerriksk-ungarske tredje armé forsvant under de fiendtlige angrepene, sendte Ivanov som kommanderte sørvestfronten meldinger til overkommandoen med bønn om å få trekke seg tilbake til en ny forsvarslinje langs elven San. Radko-Dmitriev allerede i den andre dagen av offensiven hadde anmodet om å få lov til å trekke seg i sikkerheten bak San, men dette var avslått.
Etter Wisloka-linjen var brutt og de allierte styrkene rykket østover mot elven Wislok, en bielv av den noe større elven San, forsøkte russerne å reorganisere seg på nytt bare for å bli slått tilbake hver gang. Det var ikke lenge organiserte motstand, men logistiske problemer som sinket ned den ellevte arméen, som deretter bare gjorde kortvarige fremstøter uten å overstrekke seg under avansementet.
Etter tyskerne den 8. mai hadde krysset elven Wislok på Rymanov og ved Frysztak ble situasjonen desperat for den tredje armé, som først to dager senere fikk ordre om å starte retretten fra forsvarslinjen langs Wislok til bak San mellom festningene Jaroslav i nord og Przemysl i nord. Etter å ha fått klarsignalet fra Stavka begynte Radko-Dmitriev retretten med den slagne arméen som opprinnelig besto av over 200 000 soldater og 50 000 som reserver og forsterkninger.
Bare 40 000 stridsdyktige soldater var tilbake etter retretten var fullført i løpet av kort tid, de fleste gjenværende kompanier hadde bare førti til femti menn under våpen. I bare seks dager hadde den ellevte armé tatt opptil 140 000 russerne til fange, og påførte den russiske tredje armé et tap på mellom 60 000 og 100 000 døde og sårede. En tredjedel av det tiende korpset var utslettet under bombardementet om morgenen den 2. mai. Den tyske ellevte armé hadde et tap på rundt 20 000 tyske og 10 300 døde og sårede under slaget.
Centro Olímpico de Hipismo
Centro Olímpico de Hipismo er en hestesportsarena i Rio de Janeiro i Brasil. Arenaen vil arrangere hestesport under Sommer-OL 2016 og samme øvelser under de paralympiske sommerleker 2016.
Farmen: sesong 7
Farmen (Norge) sesong 7 er den sjuende sesongen av TV-serien «Farmen». Sesongen utspilte seg på Storøy i Rørholtfjorden i innsjøen Toke i Telemark, og ble sendt i 2011. Stedet har hatt gårdsdrift siden 1600-tallet. Første episode av sesongen hadde 830 000 seere, det nest høyeste hittil, som er en markedsandel på 44,3 prosent. Sesongen hadde opprinnelig 14 deltakere, og det kom inn tre utfordrere. Bare en av utfordrerne fikk bli fullverdig deltager av Farmen. Finalen ble sendt på TV 2 søndag 15. mai 2011.
Finaleuken
Ute av «Farmen»:
Finalesending
Finalen ble sendt på TV 2 søndag 15. mai 2011. Sendingen startet allerede klokken 20:00 med programmet «Farmen – før finalen» og fortsatte med selve finalesendingen fra klokken 21:45. Fra 22:50 var Dorthe Skappel på plass med «God kveld Norge: Farmen – Spesial» og det første intervjuet med «Farmen»-vinneren. Hvilke to deltakere som gikk videre fra semifinalen til finalen skulle bli holdt hemmelig frem til søndag, men ble avslørt av Se og Hør, torsdag 12. mai, grunnet en menneskelig feil.
I første semifinale var det Tommy som trakk det lengste strået, og dermed sikret seg sin finalebillett. Dermed måtte Jan Rudi og Kim André kjempe om den siste finalebilletten i den andre semifinalen. Melkespannholding var øvelsen i den andre semifinalen. Kim André måtte etter omtrent fem minutter gi tapt for Jan Rudi og røk dermed ut av konkurransen. Jan Rudi sikret seg den andre og siste finaleplassen.
Janus van Merrienboer
Adrianus «Janus» van Merrienboer (født 8. oktober 1894 død 12. oktober 1947) var en nederlandsk sportsutøver som deltok i de olympiske leker 1920 i Antwerpen, han konkurrerte i bueskyting.
Farmen: sesong 7
Finalesending
Finalen ble dermed en kamp mellom Tommy og Jan Rudi. Alle de utslåtte deltagerne kom tilbake til Farmen for å stemme på sin favoritt. Den deltageren som fikk flest stemmer startet finalen med et poeng. Deretter var det klart for kunnskapstest i finalen. Det var ti spørsmål og deltagerne fikk et poeng for hvert riktige svar. Tommy fikk syv stemmer av de utslåtte deltagerne og Jan Rudi en, siden det kun var fem deltagere igjen som skulle stemme fikk Tommy deltagerpoenget og kunnskapstesten startet. Tommy tok tidlig ledelsen og vant til slutt 6-3, da det var to spørsmål igjen, og vant dermed hytte og bil til en verdi på over en million kroner.
Janus van Merrienboer
Van Merrienboer ble olympisk mester i bueskyting under OL 1920 i Antwerpen. Han var med på det nederlandske laget som vant bevegelig fugl 28 meter. De andre på laget var Driekske van Bussel, Jo van Gastel, Janus Theeuwes, Joep Packbiers, Tiest van Gestel, Theo Willems og Piet de Brouwer. Det var tre lag som deltok i lagkonkurransen og det var åtte deltakere på hvert lag. Nederland fikk 3087 poeng, Belgia 2924 og Frankrike 2328 poeng.
Periergates
Periergates er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, gråbrune trebukker. Antennene er noe lengre enn kroppen. Pronotum er uten tenner på sidene. Dekkvingene er nokså jevnbrede, med stumpvinklede "skuldre".
Ekin Deligöz
Ekin Deligöz (født 21. april 1971 i Tokat, Tyrkia) er en tysk politiker (De grønne). Hun kom til Tyskland 8 år gammel i 1979. Deligöz har studert forvaltningsvitenskaper i Wien og Konstanz. Hun fikk tysk statsborgerskap i 1997, og er siden 1998 medlem av det tyske parlamentet.
Øyvind Øyen
Øyvind Øyen (født 7. mars 1905 i Trondheim, død 23. desember 1993 i Oslo) var en norsk skuespiller.
Øyen var sønn av trelasthandler Mikal Øien (1871–1922) og Amalie Rebekka Slåttelid (1878–1952). Da sønnen var ni år gammel flyttet familien til Kristiania. Etter realskoleeksamen i 1921 reiste Øyen til USA der han arbeidet som bokholder i Chicago. I 1923 tok han en Bachelor of Arts-eksamen ved California State University, arbeidet deretter i tre år ved Den Norske Klubb i Chicago og spilte samtidig amatørteater.
Liste over kulturminner i Surnadal
Liste over kulturminner i Surnadal er en oversikt over fredede og/eller bevaringsverdige bygninger og elementer i Surnadal. Data er hentet fra Riksantikvarens liste over kulturminner.
Øyvind Øyen
Sin profesjonelle teaterkarriere innledet Øyen i 1931 i rollen som Napoleon i Johan Bojers Maria Walewska på Den Nationale Scene. Han ble ved teateret fram til 1933, hvoretter han ble frilansende skuespiller med engasjement blant annet ved Søilen Teater. Øyen var i årene 1936–1938 ved Nationaltheatret og gjorde seg der bemerket i to skuespill av Nordahl Grieg. Mellom 1938 og 1975 var han ved Det Norske Teatret der han kom til å bli en sentral kraft. Øyen var også engasjert ved Radioteatret.
Liste over kulturminner i Surnadal
ID-nummer består av et lenket tall som går direkte til det aktuelle kulturminnet i Kulturminnesøk.
Øyvind Øyen
Ved siden av teater virket han som filmskuespiller. Han debuterte i 1940 i Godvakker-Maren og spilte sammenlagt 19 roller 1940–1980.
Han var fra 1939 gift med Maj Greta Nielsen-Sæther (1913–1977). Roald Øyen er hans sønn.
Akash (missil)
Akash (sanskrit: आकाश Ākāś «himmel») er et bakke-til-luft forsvarssystem med ballistiske missiler som er utviklet av Defense Research and Development Organization og Bharat Electronics Limited i India under Integrated Guided Missile Development Program. Missilet ble produsert i 2009, og kan treffe fly som er inntil 30 km unna i en høyde på opptil 18 000 meter. Akash kan avfyres både fra stasjonære og mobile plattformer, kan oppspore og angripe flere mål samtidig, og kan bære både konvensjonelle og nukleære stridshoder med en vekt på 60 kg.
Liste over sogn i Oslo bispedømme
Dette er en liste over sogn med tilhørende kirker i Oslo bispedømme.
Finnskogprisen
Finnskogprisen er en utmerkelse som deles ut på arrangementet Finnskogdagene, til personer eller organisasjoner som på en eller annen måte kan tenkes å representere de verdier som er viktige for Finnskogen.
Av mottakere kan nevnes Sinikka Langeland (1996), Dagfinn Grønoset, dansebandet Ingemars (2005) og Ove Berg (2006). Med prisen følger også en pris snus.
Hans Holtermann
Hans Holtermann (født ca. 1709 på Sunnmøre, død 1781 på Tøndel i Bjugn) også kjent som Hans Henrik Holtermann (eller Hans Henriksen Holtermann) var en norsk forretningsmann (også omtalt som commerceråd og borger) og godseier. Han var innehaver av øya Giske og kjøpte senere Austrått som ble i familien i over 100 år.
Bakgrunn og familie
Holtermanns bestefar skal ha innvandret fra Rotenburg til Bergen i 1673 (borgerskap i 1676). Hans Holtermanns foreldre var Henrik Holtermann (1683-1728) og Meine Hansdatter Stokberg (datter av handelsmann Hans Frantsen Stokberg og Anna Hansdatter Hagerup). Han var først gift med Margaretha Knudsdatter Wiig (Vik i Ørsta) (1692-1743). Margaretha var datter av lensmann Knut Nilsen Vik (Wiig) og Ragnhild Abelseth som er avbildet sammen med døtrene på epitafium i Ørsta kirke. Søsteren (Holtermanns svigerinne) Elisabeth Wiig var gift med Jørgen Høegh. Holtermanns søster Anna Bagge Holtermann var gift Iver Høegh (f. 1715) som var sønn av Elisabeth Wiig og Jørgen Høegh.
Holterman var gift andre gang med Ingeborg Catharine (Cathrina, Cathrine) Hagerup (født 30. august 1730, død juni 1796 i Ørland ), datter av biskop Eiler Hagerup d.e.. Sorenskriver Melchior Falch var gift med en yngre datter av biskop Hagerup. Ingeborg Catharine Hagerup var kusine av Hans Strøm. Holtermann er omtalt i Strøms verk Søndmørs Beskrivelse.
Holtermann var i første ekteskap gift med Margaretha Wiig (Margrete Wig) som ved bryllupet var 42 år gammel. Magrete Wig var tante av Holtermanns svoger Iver Høegh slik at Holtermann og søsteren Anna gjennom ekteskap ble knyttet til samme familie.
Virke
Faren Henrik (1683-1728) fikk borgerskap som kjøpmann i Bergen, men bodde på Gamlem i Borgund. Det var på denne tida ingen kjøpstad på Sunnmøre, Henrik Holtermann var en «uteligger» ved at han hadde løyve til å ligge ute i distriktet (i såkalt «kræmmerleier») og handle med bøndene der. Faren Henrik Holtermann eide Brunholmen 1708-1727 (enken Mein Stochberg kjøpte i 1730 Djuvika og flyttet dit), Hans Holtermann satt med Brunholmen i 1732-1738. Brunholmen er en av de eldste handelsstedene i det som ble sentrum av Ålesund by. Brunholmen var vertskap for Christian VI da han med et stort følge reiste langs kysten i 1733. Holtermann var handelsmann i Molde 1746-1750 (eiendommene i Molde ble solgte for 1080 riksdaler høsten 1749 ), og i Djuvika (Djupvika) i Vegsund, Borgund. På 1750-tallet var Holtermann den ledende klippfiskeksportøren i Molde.
På Sunnmøre var han en av de første som begynte med klippfiskhandel. «Hans Holtermann er den første, som satte Klipfisk-Handelen i Drift her paa Stædet», skrev Hans Strøm, Strøms fremstilling av Holtermann som en pioner innenfor klippfisk er trolig en overdrivelse. Holtermann kjøpte handelsstedet Tyskeholmen eller Hundsvær ved Borgenfjorden og tørket klippfisk på svabergene i området, han solgte stedet igjen i 1761.
Giske
Holtermann kjøpte deler av Giskegodset (øya Giske) av Martinus Hørlock (Høilock) omkring 1750. Ved kjøpet av Giske-eiendommen ble Holtermann eier av Giske kirke (andre kilder oppgir at han fikk skjøte på kirken av kong Fredrik for 40 riksdaler ). Sammen med Hans Strøm gjennomførte han en stor restaurering av det forfalne bygget. Etter restaureringen laget Hans Strøm et epitaf med blant annet følgende ros av Holtermann:
I 1760 solgte han Giske til Nils Hagerup for 5000 riksdaler (Nils Hagerup var Holtermanns fetter og hadde navnet Hagerup etter sin mors stemor). Andre kilder oppgir at Holtermann solgte Giske 2. januar 1763 slik at han et par år satt med både Giske og Austerått.
Austrått
Holtermann kjøpte i 1760 Austrått på Ørland av Søren Dass' enke. Holtermann skal ha gitt 26.000 riksdaler for Austrått. I 1767 skal han ha fått kongelig privilegium (birkerett) på Austrått med hensyn til skifter, arrester og skatt, og var fritatt for utskriving - slike privilegier ble vanligvis bare gitt til adel. Gerhard Schøning besøkte Austrått i 1774 og gården hadde da 60 kyr, et anselig stuteri, 500 sauer som gikk ute hele året («utegangerfår») og det ble sådd 120 tønner korn. Øygruppen Tarven hørte til Holtermann og ble brukt til åker og beite. Hans Holtermann solgte Austrått til sønnen Eiler for 20.000 riksdaler i 1773. Salget omfattet også laksevarper, sagbruk og i tillegg til selve Austrått en rekke gårder på Ørlandet, i Bjugn og i Åfjord. Samtidig solgte han ut andre eiendommer i Stjørna for 10.000 riksdaler.
Copper Peak
Copper Peak er en hoppbakke i delstaten Michigan i USA. Bakken ligger i Ottawa National Forest, ca. 19 km nord for byen Ironwood. Bakken har hatt status som skiflygingsbakke, og er den største hoppbakken utenfor Europa, med K-punkt 145 meter. Det har imidlertid ikke vært konkurranser i bakken siden 1994, og Copper Peak er i dag ikke godkjent av FIS.
Pia-Sophie Oldhafer
Pia-Sophie Oldhafer (født 1. juli 1992) er en tysk landhockeyspiller.
Copper Peak
Bakkerekorden er 158 meter, satt av Matthias Wallner og Werner Schuster (begge Østerrike) i kontinentalcupen henholdsvis 22. og 23. januar 1994.
Pia-Sophie Oldhafer
Hun representerte Tyskland under Sommer-OL 2016 i Rio de Janeiro, der hun tok bronse i kvinnenes turnering.
Copper Peak
Hoppbakken er i dag hovedsakelig stengt om vinteren, men er åpen for turister om sommeren.
Historie
Skiflygingsbakken i Copper Peak ble bygd med statlige og regionale tilskudd i 1969, etter at den lokale skiklubben Gogebic Ski Club hadde prøvd å skaffe midler til en bakke i over 30 år. Mellom 1970 og 1994 ble det holdt 10 skiflygingskonkurranser i bakken, hvorav rennene i februar 1981 inngikk i verdenscupen. Bakken ble noe utbygd på 1980-tallet, men bakkeprofilen ble med årene foreldet i forhold til moderne standarder, og bakkens FIS-sertifikat utløp i 1995.
USA Ski Jumping meldte i juni 2013 at bakkeprofilen i Copper Peak er utbedret og modernisert, og at det skal holdes et renn i bakken i februar 2014. Copper Peak har nå bakkestørrelse 175 meter. I november 2013 meldte FIS at Copper Peak skal omgjøres fra skiflygingsbakke til verdens største storbakke, dog ikke så stor som 170 meter. Det skal legges plastmatter i bakken slik at den skal kunne brukes i sommerhalvåret, og målet er å ha renn i Sommer Grand Prix fra 2016.
Carlos Berlocq
Carlos Berlocq (født 3. februar 1983) er en argentinsk tennisspiller. Han representerte landet sitt under Sommer-OL 2012 i London, der han ble utslått i første runde i singel.
Rob Morrow
Rob Morrow (født 21. september 1962) er en amerikansk skuespiller.
Han er blant annet kjent for roller i Det gode liv i Alaska og Numb3rs.
Shallow Grave
Shallow Grave er en britisk kriminalthriller fra 1994 regissert av Danny Boyle. Filmen handler om tre unge og vellykkede mennesker som bor sammen i et kollektiv i Edinburgh. Livene deres tar en svært dramatisk vending når de bestemmer seg for å ta inn en fjerde leieboer. Leieboeren viser seg å være på flukt med en stor sum penger. Hovedrollene spilles av Ewan McGregor, Christopher Eccleston og Kerry Fox. Filmen grenser mot svart komedie.
Shallow Grave ble godt mottatt av kritikerne.
Popularitet
Shallow Grave innbrakte $20,5 millioner på verdensbasis, hvorav $7,5 millioner i Storbritannia og $2,9 millioner i USA.
Anmelderne
Filmen ble forholdsvis godt mottatt av anmelderne, noe som gjenspeiles i at den har fått 69 % på Rotten Tomatoes og 67% på Metacritic. Den amerikanske filmkritikeren Roger Ebert gav den 2 av 4 stjerner. Den fikk meget gode skussmål av amerikanske aviser som San Francisco Chronicle, Variety og The Wall Street Journal, mens Los Angeles Times, Washington Post og The New York Times var noe mer kritisk.
Dagbladet og VG gav den terningkast fem, mens Aftenposten og Dagsavisen gav den tre.
Priser
Den ble tildelt en BAFTA i klassen beste britiske film. Den ble også tildelt prisen for beste film ved Empire Awards og ved portugisiske Fantasporto.
Annet
Filmens soundtrack inkluderer sangen «Happy Heart», fremført av Andy Williams.
Rollebesetning
(utvalg)
Nedrediket
Nedrediket (også kalt Nederste diket) er et grunt tjern øverst i Skredderdalen i de østlige Byfjellene i Bergen. Tjernet er kunstig og ble demmet opp rundt 1880 som en del av vannforsyningen til de nye bydelene på Fjellsiden nordover mot Sandviken.
Nedrediket ligger langs den grusbelagte gangveien fra Munkebotten til Fløyen via Sandvikspilen. Det mottar vann blant annet fra Storediket gjennom den øvre delen av Mulelven og er kilden til den nedre delen Mulelven, som renner bratt nedover Skredderdalen til Fjellveien og videre i rør ned til Slaktehustomten i Sandviksbukten.
Deler av Nedrediket er de siste tiårene blitt til myr: i 1951 hadde tjernet en vannflate på 4200 kvadratmeter, som i 2009 var redusert til 2195 kvadratmeter. I de senere årene har skogen rundt Nedrediket blitt tynnet ut for å bedre utsikten over vannet.
Tungebreen
Breen er oppkalt etter landformen.
849 Ara
849 Ara er en hovedbelteasteroide. Den ble oppdaga den 9. februar 1912 av Sergej Beljavskij fra Simeiz-observatoriet på Krim. Den er oppkalt etter den amerikanske hjelpeorganisasjonen American Relief Administration, i takknemlighet over deres bidrag til å bekjempe hungersnøden i Sovjetunionen 1922–1923.
Eksterne lenker
Lista de asteroidi
Aurora University
Aurora University er et privat, ikke-kommersielt universitet i Aurora i delstaten Illinois, USA. Det har også en mindre campus i Williams Bay, Wisconsin
Det ble grunnlagt i 1893 som presteseminar for Adventistkirken. Det varte ikke lenge før studiene ble åpnet for lekfolk som en liberal arts-skole.
Skolene ved Aurora er:
Steganografi
Steganografi er metode for å skjule en melding i en ny melding eller et fysisk objekt. I datamaskinbehandling nyttes en datamaskinfil, melding, bilde eller video skjult i en annen fil, bilde eller video. Ordet Steganografi kommer fra gresk steganographia, som kombinerer ord steganós (στεγανός), som betyr "dekket eller skjult", og -graphia (γραφή) betyr "å skrive".
Den første registrerte bruker av begrepet var i 1499 med Johannes Trithemius i hans Steganographia, en avhandling om kryptografi og steganografi, forkledd som en bok om magi. Generelt sett skal den skjulte meldingen tilsynelatende være (eller å være en del av) noe annet: bilder, artikler, handlelister, eller noe som dekker teksten. For eksempel kan den skjulte meldingen være usynlig blekk mellom de synlige linjene i et privat brev.
Fysisk
Steganografi har vært mye brukt i århundrer. Noen eksempler er:
. Under og etter andre verdenskrig ble agenter brukte til å sende informasjon i mikrofilm frem og tilbake i for av mikropunkt. Disse var typisk veldig små (mindre enn størrelsen av det punktum som ble produsert av en skrivemaskin), - innebygd i papir og dekket med lim, for eksempel collodion som ble reflekterende og derfor var synlig ved å holde brevet mot lyset. Alternative teknikker kunne være å sette inn mikropunkt i kanten av et postkort.
Digitale meldinger
Moderne steganografi kom inn i verden i 1985, med bruk av personlige datamaskiner (PC) til å løse klassiske steganografiproblemer. Utviklingen etter dette var veldig treg, men har siden tatt av, og et stort antall av steganografiprogramvare er tilgjengelige.
Matthías Vilhjálmsson
Matthías Vilhjálmsson (født 30. januar 1987) er en islandsk fotballspiller som spiller for Fimleikafélag Hafnarfjarðar.
Karriere
Vilhjálmsson spiller på midtbanen eller som spiss og har tidligere spilt for BÍ/Bolungarvík, og. For Hafnarfjörður var han med på å vinne tre seriemesterskap og to cupmesterskap. Han var også en periode utleid til engelske Colchester.
Rosenborg
24. juli 2015 ble det kjent at Vilhjálmsson hadde signert for Rosenborg.
I sesongen 2015 var han med å vinne både Tippeligaen og Cupfinalen.
I sesongen 2016 var han med å vinne både Tippeligaen og Cupfinalen.
5. desember 2016 skrev han under på en ny treårskontrakt med Rosenborg ut 2019.
29. mars 2017 var han med å vinne Mesterfinalen i fotball for menn 2017.
I sesongen 2017 var han med å vinne Eliteserien.
I sesongen 2018 var han med å vinne Eliteserien og Cupen.
Landslaget
22. mars 2009 fikk han sin første landskamp for mot.
Viktor Troicki
Viktor Troicki (født 10. februar 1986) er en serbisk tennisspiller. Han representerte landet sitt under Sommer-OL 2012 i London, der han ble utslått i første runde i singel.
Skavlefjellbreen
Skavlefjellbreen er en isbre vest for Tungebreen på Spitsbergen, Svalbard. Den er en ca. 1,5 km lang bre som går fra Skavlefjellet (839 m) med berøring til Tungebreen i sør, og renner nordover og inn i Grøndalen, vest i Nordenskiöld Land. Den aller sørligste delen av breen berører grensen til Nordenskiöld Land nasjonalpark.
Breen er oppkalt etter Skavlefjellet som ligger sør for breen.
Centro Olímpico de Tiro
Centro Olímpico de Tiro er et skytestadion i Rio de Janeiro i Brasil. Arenaen vil arrangere skyting under Sommer-OL 2016, og vil også arrangere skyting under de paralympiske sommerleker 2016.
Anlegget ble bygget til De panamerikanske leker i 2007. I 2014 startet arbeidet med å tilpasse det til olympiske krav. Skytestadionet har en kapasitet på 7,250 tilskuere.
Jan Sládek
Jan Sládek (født 23. februar 1907 i Vracov, død 1984) var en tsjekkoslovakisk turner. Han var med i et OL og to turn-VM.
Han deltok i OL i 1936, men fikk ingen medaljer. Tsjekkoslovakia kom her på fjerdeplass i lagkonkurransen. Tyskland vant denne konkurransen. Individuelt kom han på 26.-plass i den individuelle mangekampen.
I VM-sammenheng har fire medaljer. Tsjekkoslovakia vant sølv i lagkonkurranse i 1934 og gull i 1938. Sládek deltok i begge disse lagkonkurransene. Individuelt fikk han i tillegg bronse i bøylehest i 1934 og sølv i den individuelle mangekampen i 1938. I 1934 kom han på 5.-plass sammenlagt.
Nessane kraftverk
Nessane kraftverk er et vannkraftverk i Nessane i Høyanger kommune i Vestland.
Det er et elvekraftverk som utnytter et fall på 263 meter i Nessedalseva.
Installert effekt er 9,6 MW fra en peltonturbin. Årsproduksjon er 29,6 GWh.
Kraftverket ble satt i drift i desember 2020.
Nessakraft AS eies av Tinfos AS. Cloudberry kjøper Nessakraft i 2021.
Liste over kulturminner i Rindal
Liste over kulturminner i Rindal er en oversikt over fredede og/eller bevaringsverdige bygninger og elementer i Rindal. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Finnskogdagene
Finnskogdagene er et årlig kulturarrangement på Svullrya i Grue i Innlandet, nær grensen mot Sverige. Det ble etablert i 1969, og foregår den andre helgen i juli.
Temaet for arrangementet er tradisjonene og folkelivet på Finnskogen, med vekt på de særegne skogfinske kulturtradisjonene. Aktiviteter under arrangementet er «proklameringen av Republikken Finnskogen», utdelingen av Finnskogprisen og prisen «Finnskogen Takker», utstillinger, konserter, liv i stuene på Norsk Skogfinsk Museum.
Siden 1993 har Merete Wigers drama Spillet om innvandrerne vært fremført her. Gottlundsmarsjen arrangeres til minne om «Finnskogens apostel», Carl Axel Gottlund. I samarbeid med avisa Glåmdalen har man siden 1996 delt ut musikkprisen «Finnskog Artist».
Det finske ambassadørpar har i en årrekke vært gjester ved arrangementet.
Azusa Pacific University
Azusa Pasific University er et uavhengig, kristent universitet i Azusa i delstaten California, USA. Det ble grunnlagt i 1899, men ga vitenskapelige grader først fra 1939.
Regionale sentre
Azusa Pacific University har også sju regionale sentre utenfor Azusa:
Richard Hatch
Richard Hatch (født 21. mai 1945 i Santa Monica i California, død 7. februar 2017 ) var en amerikansk skuespiller. Han er mest kjent for sin rolle som Tom Zarek i den siste versjonen av sciencefictionserien Battlestar Galactica og som Captain Apollo i den opprinnelige versjonen av tv-serien Battlestar Galactica.
Skuespillerkarriere
Hatch begynte sin karriere ved Los Angeles Repertory Theater. Han spilte på off-Broadway i flere stykker og musikaler og vant OBIE Award for sitt arbeide i PS Your Cat Is Dead i Chicago. Han spilte også i flere amerikanske såpeoperaer som Dynastiet, All My Children og Santa Barbara.
Battlestar Galactica
Hatch spilte rollen som Captain Apollo i den første utgaven av Battlestar Galactica fra 1978. Han var også med på å skrive en serie med bøker basert på Battlestar Galactica der hans første rollefigur Captain Apollo erstatter Adama som leder av Galactica.
I 2003 ble TV-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. Hatch var i utgangspunktet skeptisk til den nye utgaven, men endret etterhvert syn. Miniserien ble etterhvert en pilot for den nye sciencefictionserien Battlestar Galactica og Hatch dukket tidlig opp i rollen som Tom Zarek, en politisk aktivist og dømt terrorist som etterhvert klarer å komme seg inn i den politiske ledelsen i flåten. Battlestar Galactica ble filmet for det meste i Vancouver i Canada og varte i fire sesonger, med Hatch med i alle.
Utvalgt filmografi
Listene under er ikke komplett, se Internet Movie Database – Richard Hatch.
Weatherby
Weatherby Inc. er en amerikansk våpenprodusent som ble grunnlagt i 1945 av Roy Weatherby. Selskapet er mest kjent for sine kraftige magnumpatroner, som for eksempel .257 Weatherby Magnum og .460 Weatherby Magnum. I det meste av historien var selskapets hovedkvarter i byen Paso Robles (California), som ligger i det nordlige San Luis Obispo County. I 2018 flyttet selskapet hovedkvarteret til Sheridan (Wyoming).
Islehamfunnet
Islehamfunnet er et arkeologisk depotfunn fra bronsealderen med mer enn 6 500 stykker av bearbeidet og ubearbeidet bronse som ble funnet i 1959 i Isleham i nærheten av Ely i det engelske grevskapet Cambridgeshire av William «Bill» Houghton og hans bror Arthur.
Forrådet var det største samlingen av kulturgjenstander fra bronsealderen som er avdekket i England og samtidig en av de fineste. Det består i enkelhet av sverd, spydhoder, pilspisser, økser, kniver, dolker, rustning, dekorativt utstyr (særskilt for hester) og mange fragmenter av bronsebiter. Alt er datert fra den såkalte Wilburton-Wallington-fasen i sen engelsk bronsealder (rundt 1000 f.Kr.). Sverdene har huller hvor nagler eller stifter holdt trehåndtakene på plass.
Den meste av objektene har blitt overdratt til St Edmundsbury Borough Council Heritage Service, noen av dem er utstilt i «Saxon Village» («Den angelsaksiske landsbyen») i West Stow som ligger nord Bury St. Edmunds, mens resten befinner seg det arkeologiske og antropologiske museum til Universitetet i Cambridge.
Beleiringen av Almeida (1762)
Beleiringen av Almeida fant sted i august 1762 da en spansk styrke beleiret og erobret byen Almeida fra portugiserne under sjuårskrigen. Byen ble tatt den 25. august som en del av den spanske invasjonen av Portugal under Conte De Aranda.
Styrken som erobret Almeida var en del av en spansk storoffensiv for å ta Portugal. En knipetangmanøver i nord invaderte Portugal fra Galicia og krysset Douro og truet Porto, mens en sørlige styrke krysset grense fra Ciudad Rodrigo og gikk mot den portugisiske festningen i Almeida. Hun ble erobret etter en ni dager lang beleiringen, men en ny spansk framrykking ble stoppet av 8000 britiske soldater da de skar av de spanske forsyningslinjene i slaget ved Valencia de Alcántara.
Aranda sette opp en garnison i Almeida, men festningen var bare i spanske hender fram til slutten av krigen. Den ble da gitt tilbake til portugiserne etter Paris-trakteten i bytte for Cuba og Filippinene til Spania fra britene.
Ærøskøbing kommune
Ærøskøbing kommune er en tidligere kommune på øyen Ærø i Fyns amt i Danmark som eksisterte fra 1970 til 2005. Fra og med 1. januar 2006 er kommunen en del av nye Ærø kommune i Region Syddanmark. Ærøskøbings borgermester Jørgen Otto Jørgensen fra Socialdemokraterne ble ordfører også i den nye sammenslåtte kommunen.
850 Altona
850 Altona er en hovedbelteasteroide. Den ble oppdaga den 27. mars 1916 av Sergej Beljavskij fra Simeiz-observatoriet på Krim. Den er oppkalt etter Altona, og arbeidet den tyske astronomen Heinrich Christian Schumacher utførte ved observatoriet der.
Seppo Arina
Seppo Arina (født 1. juni 1922 i Helsingfors, død 10. april 2001), het Granqvist til 1942, var en finsk surrealistisk bildekunstner og grafiker, som arbeidet i Helsingfors.
Det kan nevnes at Zarah Leander satte stor pris på hans kunst og eide to av hans malerier, kjøpt på nevnte Strimbergs kunstsalong. Hun ville også ha ytterligere et sirkusmotiv, men det nektet han å male. Arina laget også tegneserier, blant annet "Sanaton Santeri" (Ordlösa Santeri) for kveldsavisen Ilta-Sanomat 1948 og i avisen Seura 1954-60, som på 1950-tallet var blant de seriefigurene som ble satt mest pris på i Finland. Arina laget også en del bokomslag, og scenearbeider, blant annet ved fronten mot Sovjetunionen, da hans enhet innen den finske hæren holdt teater- og revyforestillinger for å bygge opp under følelsene for fedrelandet.
Paul Matschie
Paul Matschie (født 11. august 1861 i Brandenburg an der Havel; død 8. mars 1926 i Berlin) var en tysk zoolog. Han var fra 1890 til 1926 leder av pattedyravdelingen til Zoologisk museum i Berlin. I 1895 giftet han seg med kunstneren Anna Held, som tegnet til publikasjoner han gav ut. Dessverre døde hun etter tre år, og i 1906 giftet han seg med Franziska Schwarz.
Bakgrunn
Matschie tok gymnaset i hjembyen, siden studerte han matematikk og naturvitenskap ved universitetene i Halle og Berlin, men avbrøt studiene for å arbeide. Han kom aldri til å ta noen universitetseksamen.
Karriere
I 1884 arbeidet han hos en velkjent kanarifuglselger i St. Andreasberg som privatlærer. Året etter arbeidet han hos Linnea, et naturhistoriske selskap i Berlin. Men fra 1886 og til sin død arbeidet han så ved zoologisk museum i Berlin.
Til å begynne med var han frivillig hjelp hos Jean Louis Cabanis i fugleavdelingen, men så fikk han ansvar for å flytte museets samlinger fra universitetet til nye lokaler. I 1892 ble han leder for pattedyravdelingen, deretter ble han kurator i 1895 og professor i 1902. I 1924 ble han nestleder for hele museet. I 1901 var han sekretær for den femte internasjonale kongress for zoologi i Berlin. Han gav også ut rapportene fra det arrangementet. I mange år var han også sekretær for «Tysk ornitologisk selskap», men han skrev ikke mye om fugler, hans største arbeid var kapitlet om fugler i Das Tierreich av Lutz Heck.
I 1903 skrev han tekster for sjokoladeprodusenten Ludwig Stollwerck i Köln, for Stollwerck-samlebilder - blant annet tekster for samlealbum no. 6 - Stollwerck's Tierreich. Andre skribenter var forfatteren Hans Eschelbach, journalisten Julius Rodenberg, forfatteren Joseph von Lauff, lyrikeren Carl Hermann Busse, romancieren Gustav Falke og dikterinnen Anna Ritter.
Hans hovedinteresser var afrikanske pattedyr. Han beskrev flere nye slekter og arter, særlig to underarter av gorillaer.
Arv etter Matschie
Flere dyr er oppkalt etter ham, blant andre Huon trekenguru (Dendrolagus matschiei Forster & Rothschild, 1907) og (Galago matschiei Lorenz, 1917).
Matschie beskrev flere dyr fra nåværende Papua Ny-Guinea, i 1912 (Dendrolagus goodfellowi buergersi) og i 1916 (Dendrolagus inustus finschi) og (Dendrolagus dorianus notatus).
Grizzlys Wolfsburg
Grizzlys Wolfsburg, også kalt  EHC Wolfsburg og tidligere kjent som Grizzly Adams Wolfsburg, er en tysk ishockeyklubb. Klubben spiller i DEL. Hjemmekampene spilles i Eisarena Wolfsburg, i Wolfsburg.
Forliset ved Lítla Dímun
Forliset ved Lítla Dímun rammet den danske skonnerten «Casper» den 1. november 1918. Lítla Dímun er den minste og eneste ubebodde øya på Færøyene. Lítla Dímun er ytterst utilgjengelig med sine steile klippekyster, og rager på sitt høyeste 400 meter over havet. Nesten døde av kulde og sult ble mannskapet på seks reddet av en båt fra Tvøroyri på Suðuroy på søndagskvelden 17. november 1918. Historien ble fortalt på TV-programmet Tore på sporet på NRK i 1997.
Forliset
«Casper» var en dansk skonnert med et mannskap på seks, herunder de tre nordmennene Anton Jakobsen, Alf Larsen og Hjalmar Ingebrigtsen. Skipper var en 62 år gammel danske, Andreas Larsen. I september 1918 seilte båten ut fra Ibiza i Spania, fullastet med salt, med kurs for Færøyene. Seilasen ble særdeles stormfull, og «Casper» nådde først farvannene rundt Færøyene to måneder senere. Også da kom båten ut for storm, og like utenfor Lítla Dímun måtte den gi tapt for de høye bølgene. Anton Jakobsen, da 21 år gammel, fra Lavangen i Troms, klarte å svømme i land på Lítla Dímun med en line om livet. Resten av mannskapet klarte ved hjelp av linen også å komme seg i land. Kort tid etter sank «Casper».
Overlevelse
Mennene fant en klippeavsats med en liten hule, hvor de søkte ly for vær og vind. De hadde ingen proviant, lite klær, og skipperen var stygt kvestet. De gjorde et forsøk på å redde et par kasser fra båten, men forgjeves. Forsøket gjorde allikevel at mennene ble stadig dristigere når de gikk rundt på klippene. Omtrent halvveis oppe på klippeøya fant de en liten hytte med fyrstikker, ildsted og brensel og litt tran til en lampe. Dette var en hytte som saueeierne i Hvalba brukte når de var på øya for å sanke sauene sine der. Mennene klarte å fange to av sauene og en syk sjøfugl mens de ennå hadde krefter igjen.
Mot slutten hadde de så lite mat at de til og med spiste innholdet i sauehornene for å ha noe å spise, eller i det minste for å ha noe å tygge på. Den syttende dagen tok de det siste av treverket de hadde, laget et bål, og lempet så dette utenfor kanten. Dette skapte et lys som ble sett av fiskere fra Hvalba. Fiskerne fortalte om dette da de kom i havn, og en båt dro ut fra Tvøroyri for å undersøke saken. Mennene ble reddet og ankom Tvøroyri like over midnatt.
Etterspill
Etter redningen dro mennene til hver sin kant. Hjalmar Ingebrigtsen ble værende på Færøyene og stiftet familie i Vestmanna. Anton Jakobsen ble tildelt en gullklokke fra Danmarks regjering samt Carnegies heltemedalje, stiftet familie i Harstad, men døde allerede i 1935 i en gruveulykke på Svalbard. Jakobsens yngste sønn, Jakob Jakobsen, var da syv år gammel. Jakob Jakobsen dro til Færøyene sammen med Tore Strømøy i Tore på sporet i 1997, og møtte da Hjalmar Ingebrigtsens sønn, Edvard Ingebrigtsen. Alf Jørgen Martin Larsen (1895–1989), født i Aldersundet i Lurøy på Helgeland, ble senere styrmann i innenriksfart for Det Helgelandske Dampskibsselskab i Sandnessjøen. Her var han i hele 41 år. Styrmann Larsen på Helgelandske var en fargerik personlighet som folk langs skipsleden kjente godt til, og den dramatiske historien om forliset han hadde opplevd i 1918.
Pauli Nevala
Pauli Lauri Nevala (født 30. november 1940 i Pojo) er en tidligere finsk spydkaster.
I 1964 fikk han en øyeskade etter en bilulykke i Mexico, slik at han ikke kunne trene frem til august. Under OL 1964 i Tokyo vant han likevel gullmedaljen med et kast på 82,66. Under OL 1968 ble han utslått i kvalifiseringen.
Etter at Nevala i 1970 uttalte i den svenske avisen Aftonbladet at han krevde minst 800 svenske kroner for å stille til start, innledet IOC-president Avery Brundage en nærmere undersøkelse om mulige brudd på amatørbestemmelsene. Etter at han pådro seg en skulderskade etter et stevne i Abidjan, ble han tvunget til å legge opp, og IOC innstilte dermed også undersøkelsene.
Raffaele Fornari
Raffaele Fornari (født 23. januar 1787 i Roma, død 15. juni 1854 i Roma) var en av den katolske kirkes kardinaler. Han var tilknyttet det pavelige diplomati, og var nuntius i Belgia 1842, i Frankrike 1842–1851, og prefekt for Kongregasjonen for studiene 1851–1854.
Han ble utnevnt in pectore til kardinal i 1846 av pave Pius IX, utnevnelsen publisert i 1850, med Santa Maria sopra Minerva som tittelkirke.
Episkopalgenealogi
Hans episkopalgenealogi er:
Entropi
Entropi ble definert av den tyske fysiker Rudolf Clausius i 1864 for å beskrive kvantitativt hvordan varme kan omgjøres til nyttig arbeid. Navnet han ga denne størrelsen, lagde han ut fra gammelgresk ἐν (med, evne til) og τροπή (forandring) på samme måte som at ordet energi fra ἐν-ἔργον har med evne til å utføre arbeid. Dette begrepet gikk inn i hans "mekaniske varmeteori" som i dag bærer navnet termodynamikk hvor det spiller en fundamental rolle. Entropi er et ekstensivt, termodynamisk potensial som antar en bestemt verdi for hver likevektstilstand systemet befinner seg i. Den kan derfor også betraktes som en tilstandsvariabel selv om den ikke kan bli direkte målt i laboratoriet slik man kan med trykk og temperatur.
I denne sammenheng formulerte Clausius termodynamikkens andre hovedsetning som sier at i et isolert system kan entropien aldri avta. Den kan bare forbli konstant eller øke. I det første tilfellet sier man da at systemet er i termisk likevekt. Hva dette skyldes, var ikke klart for Clausius, men han mente at det kunne ha noe å gjøre med mekaniske omstillinger av de indre bestanddelene man mente materien bestod av uten at man på den tiden hadde noen atomteori.
Det var først Boltzmann noen få år senere som ga en forklaring av fysikken som gir opphav til entropi, nettopp basert på en atomistisk beskrivelse av materien i systemet. Han viste at jo større uorden man har i systemet, desto større er dets entropi. Derfor henger entropiens økning direkte sammen med tendensen man ser i naturen til at mange prosesser bare går én vei. En isbit i et glass vann smelter ved at molekylene i isen overføres til vannet. Man ser aldri den omvendte prosessen at noen vannmolekyler spontant samler seg sammen til et stykke is. Ved smeltingen skapes det mer uorden mellom vannmolekylene som tidligere var delvis samlet i isbiten. Entropi kan derfor tilskrives en samling av et stort antall partikler. Man kan rent praktisk ikke lenger følge hver partikkel i dens bevegelse, men må nøye seg med en statistisk beskrivelse av alle partiklene. Det var i disse undersøkelsene at Boltzmann la grunnlaget for moderne, statistisk mekanikk som ble videreutviklet av Josiah Willard Gibbs. Først med den senere innføring av kvantemekanikken kan man si at entropi endelig ble fullt forstått.